מקורות למסכת הוריות – דף 4

(1) לסיים את המקורות מדף 3

(2) גמרא ב: - ג. "אמר רב יהודה אמר שמואל ... אע"פ שאינן רובו של קהל חייבין", רש"י, תוס'

תוס' הרא"ש ד"ה א"ה, ד"ה ואב"א

רמב"ם שגגות יג:א "וכן אם הורו ועשו מיעוט ...", [לח"מ שם]

(3) למה לא שייך פטור אונס ביחיד שעשה בהוראת ב"ד?

דין העושה ע"פ הוראת עדים או רוב או חזקה:

גמרא שבועות יז: - יח. "ואיזו היא מצות עשה שבנדה ... ואין תלמיד חכם לזו"

תוס' יבמות לה: ד"ה ונמצאת "... שלא בשעת וסתה", רמב"ם שגגות ה:ו, כס"מ שם, שו"ע יו"ד סו"ס קפה "ואם שמשה ..."

משנה יבמות פז: "ניסת על פי ב"ד ...", רש"י שם

[בענין העושה ע"פ הוראת ב"ד, ע"ע רמ"א אבן העזר יז:נח, ט"ז שם ס"ק עא]

הסברים לסוגיות:

קרן אורה יבמות צא: ד"ה רב פפא "ויש לדקדק ..."

שו"ת נודע ביהודה תניינא יו"ד סי צו, בעיקר עד "אין הב"ד חייבים קרבן חייב היחיד קרבן"

שו"ת משנה הלכות ח"ה סי' א, בעיקר "והנה עד הנה כתבתי לפי מה שכ"ג דימה ... הרי זה אונס ולא שוגג כנלפענ"ד"

משנה למלך שגגות ב:ב "אשר ע"כ נ"ל ... למי שעשה ע"פ הוראת ב"ד", [חזון איש כלים כג:י]

למה מביאים קרבן על עבירה בשוגג? עי' תורת האדם (לרמב"ן) שער הגמול "לפיכך מי שבאו עליו יסורין... ולמירוק חטא הן באים"

שולחן ערוך יורה דעה סימן קפה סעיף ד

הגה ... ואם שמשה שלא בשעת וסתה, ומצאה אחר התשמיש דם, אפילו נמצא על עד שלו, מקרי אונס, אפילו לא בדקה תחלה. וא"צ כפרה לא הוא ולא היא (מרדכי והרא"ש כלל כ"ט בשם מהר"ם).

קרן אורה מסכת יבמות דף צא עמוד ב

רב פפא סבר למיעבד עובדא במאי הוי ליה למיעבד, אמר לי' רב הונא בריה דרב יהושע אנן אשינויא ניקום וניסמוך. אלא שמעינן מכל הני מתניתין דלא אמרינן מאי הוי לה למיעבד. ואם כן כל הני מתניתין דגיטין אתיין דלא כר"ש דאמר דבנישאת שלא ברשות דמותרת לחזור לו משום דמאי הוי לה למיעבד. אלא אפילו היכא דהויא אנוסה גמורה מכל מקום כל הדרכים האלו בה. והרמ"א ז"ל בסי' (י"ג) [י"ז סענ"ח] הביא בשם הרשב"א ז"ל (תשובה סימן אלף קפ"ט) דהיכא דנישאת על פי אונס שר או על פי הוראת בית דין הויא כאנוסה ומותרת לחזור לראשון. וכתב כן מהא דמיכל בת שאול שחזרה לדוד. והיינו משום דאנוסה הוות, או על פי שאול או על פי הוראת בית דין במלוה ופרוטה (סנהדרין י"ט ע"ב). והקשה הט"ז ז"ל שם (סקע"א) דהא קי"ל דאפילו נישאת על פי ב' עדים אסורה, ולא אמרינן מאי הוי לה למיעבד. והיינו משום דעביד רבנן תקנתא דכל דרך נישואין לאחר בעבירה אסורה לשניהם וכל הדרכים האלו בה, ואין לחלק בין היכא דנישאת לאחר על פי טעות של גירושין או מיתה ובין טעות של קידושין, דסברא דלא הוי קידושין לראשון כלל, דהא הלכו הצרות ונישאו (גיטין פ' ע"א) שהיו גם כן בחזקת היתר לשוק. ואפילו הכי כל הדרכים האלו בה.

ויש לדקדק למאי דמשמע משמעתין דעל ידי עדים אנוסה גמורה היא, ומאי הוי לה למיעבד. אם כן אמאי חייבת בקרבן, הא אנוסה היא. וכמו שכתבו התוס' ז"ל בריש פ' החולץ (לעיל ל"ו ע"ב ד"ה ונמצאת) לענין אם נתייבמה אחר ג' חדשים ולא הוכר עוברה דפטורה מן הקרבן, דומיא דבא על הנדה שלא בסמוך לוסתה דאנוס הוא כדאמרינן בשבועות (י"ח ע"א). וכבר הרגיש בזה בעל ק"ע בריש פ' החולץ (בשירי קרבן). אלא מה שכתב שם דלר"ש דאמר דמותרת לחזור לו פטורה נמי מן הקרבן הוא תמוה, דבהדיא תניא איפכא לר"ש, ע"פ עדים כשגגת איש באשה וחייבת בקרבן. וצריך לומר דלא פטרינן מטעם אנוס אלא דוקא היכא דטעה בדבר מצוה. וכמבואר בדברי הרמב"ם ז"ל בהל' שגגות (פ"ב ה"ח). וכבר דברנו בזה במקום אחר.

עכ"פ לדברי הרשב"א ז"ל דהוראת בית דין אנוסה היא יותר מכל הני. אם כן מאי טעמא דמ"ד דחייב קרבן אם עשה בהוראת בית דין. כיון דאנוס גמור הוא מה שאין כמותו. וצריך לומר דמשום אונס אינו נפטר מן הקרבן. אלא דוקא היכא דעשה מצוה. ועיין רש"י במתניתין שכתב דניסת שלא על פי בית דין חייבת בקרבן דשוגגת היא ולאו אנוסה, דאיבעי לה לאמתוני, ולא הבנתי דהא בעדים אין כאן פשיעה כלל, ומאי הוי לה למיעבד, כדאמרי' בגמרא. ומכל מקום דברי הרשב"א ז"ל צ"ע. וממיכל בת שאול אין ראיה כל כך, דהא פלטי בן ליש נהג בה איסור, ולאו נישואין גמורין היו. אלא למלאות רצון שאול. וכמו שדרשו ז"ל (סנהדרין י"ט ע"ב) שבכה על מצוה דאזיל מיניה. ובאמת יש לדקדק באותו ענין מאי דעתיה דשאול המלך ע"ה נהי דדעתיה אמלוה מכל מקום הא כבר היתה נשואה לדוד. ונהי דבביאה י"ל ע"ד קידושין הראשונים הוי אבל חופה קונה לרב הונא. ואין כאן מקומו להאריך בזה.

שו"ת נודע ביהודה מהדורא תניינא - יורה דעה סימן צו

... ועתה נדבר מדבריו אשר הבאת שדחה דברי רמ"א ביו"ד סימן קפ"ה בסוף הסימן שסיים ואם שימשה שלא בשעת וסתה ומצאה אחר התשמיש דם אפילו נמצא על עד שלו מיקרי אונס ואפילו לא בדקה תחלה וא"צ כפרה לא הוא ולא היא עכ"ל רמ"א. והם לקוחים מדברי הרא"ש בתשובות והמרדכי במסכת שבועות בשם מהר"ם והביא מהר"ם ראיה מסוגיא דשבועות דף י"ח ע"א דקאמר ואי בשלא סמוך לוסתה כו' אכניסה אנוס הוא כו'. וע"ז השיג הרז"ה ז"ל דהרי במסכת נדה דף י"ב ע"א בעי מיניה רב אבא מר"ה אשה מהו שתבדוק עצמה כשיעור וסת לחייב בעלה חטאת כו' עד לבו נוקפו ופורש. וסוגיא זו ודאי שלא בשעת וסתה איירי דאי בשעת וסתה או סמוך לוסתה איך קאמר לבו נוקפו ופורש יפרוש ומצוה לפרוש אלא ע"כ שלא בסמוך לוסתה ואפ"ה אם היתה בודקת אותיום היה חייב חטאת ולא אמרינן אונס הוא. ולכן יצא הרב מוהר"ר וואלף הנ"ל לחלוק על מהר"ם והרא"ש וסוגיא דשבועות מיירי שבדקה קודם תשמיש וכן מוכח מדקאמר שם היה משמש עם הטהורה בה"א הידיעה מיירי בטהורה גמורה שבדקה לפני התשמיש ומצאה טהורה ואז ודאי מקרי אונס ואפילו פירסה אח"כ נדה אפי' באמצע הבעילה אנוס הוא כל זמן שלא אמרה לו נטמאתי שהרי בדקה לפני התשמיש וכי לא ישמש כלל אבל בלא בדקה אף שחכמים אומרים לא תבדוק מ"מ כיון דעכ"פ אפשר בבדיקה ואפשר אם היתה בודקת היתה מוצאה קודם תשמיש ולא היה משמש עמה מקרי שוגג ולא אנוס ובזה מיירי סוגיא דנדה וזה דומה ממש לאשה שהעידו שני עדים על מיתת בעלה ונשאת ואח"כ בא בעלה שחייבת בקרבן כמפורש במשנה דיבמות דף פ"ז ע"ב נשאת שלא ע"פ ב"ד חייבת בקרבן ופירש"י שלא ע"פ ב"ד אלא בעדים חייבת בקרבן דשוגגת היא ואין זה אונס להפטר מן הקרבן דאיבעי לה לאמתוני עכ"ל רש"י. הרי אף שעל פי הדין וע"פ שני עדים יקום דבר כתיב מ"מ כאן דאפשר לה לאמתוני לא מקרי אונס. ע"כ דברי הרב מוהר"ר וואלף ז"ל אשר הבאת בשמו במכתבך:

והנה מה שמדמה אשה שלא בדקה לנשאת ע"פ עדים אין דמיונו עולה יפה ויפה דחית דבריו דשם אף שמותרת להנשא ואינה צריכה לאמתוני ולמידק בתר שני עדים מ"מ לא מיחו בידה חכמים אם היתה רוצה לאמתוני ולמידק ולכן מקרי שוגגת ולא אנוסה אבל אשה שלא בשעת וסתה שמיחו בידה חכמים מלבדוק שהרי אמרו שם בנדה ותבדוק דמה בכך א"כ לבו נוקפו ופורש. הרי שחכמים מיחו בידה שלא תחמיר לבדוק ואיך נימא שהיה אפשר לה לבדוק ולעשות שלא כרצון חכמים זה לא מקרי אפשר ושפיר מיקרי אונס. ומלבד זה אומר אני שאין משם ראיה כלל. והנה צריכין אנו לשום לב דאנן קיי"ל דיחיד שעשה בהוראת ב"ד חייב חטאת וכמפורש במס' הוריות דף ג' ע"א אמר ר"נ א"ש זו דברי ר"מ אבל חכמים אומרים יחיד שעשה בהוראת ב"ד חייב וכן קיי"ל וכמבואר ברמב"ם פ"ג משגגות הל' א'. ולכאורה יפלא למה יתחייב היחיד בזה ואף שהב"ד פטורים אם לא עשו רוב הקהל מ"מ יחיד זה מה פשעו ומה חטאו ואין לך אונס גדול מזה שעשה ע"פ הוראת ב"ד והתורה אמרה ע"פ התורה אשר וגו' שאפילו אומרים על ימין שמאל נשמע להוראתם וא"כ לא היה רשאי היחיד להרהר אחריהם ולמה יחשב זה לשוגג ולא לאונס:

ולכן אמינא כי הגם שהחילוק שכתבת לחלק בין שלא בשעת וסתה ובין נשאת ע"פ שנים יועיל לתרץ דעת מהר"ם והרא"ש והרמ"א אבל לא יועיל לתרץ דעת התוס' והרמב"ן והרב מוה' וואלף היה סבור שאינו בא לסתור רק דברי מהר"ם והרא"ש והרמ"א ולא ידע כי גם דברי תוס' והרמב"ן הוא סותר והוא ביבמות ריש פ' החולץ בתוס' ד"ה ונמצאת מעוברת בחולץ תוך ג' חדשים מיירי דומיא דכונס יבמתו דאיירי תוך ג' חדשים דאי לאחר ג' חדשים אמאי חייב קרבן כיון דרוב נשים עוברן ניכר לשליש ימים וזו הואיל ולא הוכר עוברה מאי ה"ל למיעבד וכה"ג אמרו בשבועות פרט לאנוס גבי שלא בשעת וסתה עכ"ל התוס'. וכן כתב הרמב"ן בחידושיו שם. והנה בזה אף שאחר ג' חדשים מותר לייבם מ"מ אם היה רוצה להמתין היה יכול והרי זה דומה ממש לניסת ע"פ שני עדים ומדוע נחשב בזה אנוס יותר מבניסת ע"פ שני עדים. ודוחק לומר משום זריזים מקדימין למצות משום הכי מיחשב אנוס ובפרט שהתוס' לא הזכירו כלל טעם זריזין:

והנלע"ד לחלק דשאני ניסת ע"פ עדים אף שמותרת להנשא על פיהם מ"מ אונס זה ע"פ טעות הוא שהרי באמת העדים העידו בשקר והעדים הטעו אותה בשקר לכן מיחשב הדבר טעות ושגגה ולא אונס משא"כ שימשה שלא בשעת וסתה שהיא מותרת לשמש ואין כאן טעות רק ע"פ דין תורה היא מותרת לשמש אפילו פירסה נדה באמצע הביאה אנוס הוא אכניסה שהרי אין כאן שום טעות וכן אשה שנתייבמה אחר ג' חדשים אפילו נמצאת אח"כ מעוברת הרי ע"פ דין היה מותר לייבמה שרוב נשים עוברן ניכר לשליש ימים והרי התורה אמרה אחרי רבים להטות ומן התורה אזלינן בתר רובא נמצא שהאונס של הייבום הזה לא היה ע"פ טעות. ובזה ניחא ג"כ שיחיד שעשה בהוראת ב"ד חייב קרבן אף שהוא אונס שהרי כתיב ע"פ התורה אשר יורוך מ"מ אונס זה ע"פ טעות בא שהב"ד טעו בהוראה לכך מיחשב שגגה אלא שאם עשו כל ישראל על פיהם העושים פטורים מן הקרבן לא מטעם אונס אלא כיון שהב"ד חייבים קרבן לכך העושים פטורים משא"כ כשעשה היחיד על פיהם שאז אין הב"ד חייבים קרבן חייב היחיד קרבן: ...

שו"ת משנה הלכות חלק ה סימן א

... בדבר שנשאל באחד שקנה תפילין מסופר מוחזק בכשרות והניחם ואחר זמן נתן לבדקם כנהוג ומצא חסר פרשה ונמצא שלא הניח תפילין ונפשו עגומה עליו חדא על שלא הניח תפילין והשנית שעשה כל הברכות לבטלה במשך הזמן הזה והוא חרד לדבר ה' ומבקש תשובה על שגגתו ...

והנה עד הנה כתבתי לפי מה שכ"ג דימה שאלה דידן לשאלת הפמ"א ז"ל ברם לקושטא דמילתא נלפענ"ד דנידן דידן לא דמי להא דפמ"א ובדידן לכ"ע לא צריך תשובה כלל ואפילו לא בירך בשכמל"ו בין על ש"י ובין על ש"ר חף הוא מפשע והטעם דהכא לאו שוגג הוא במה שלא הניח תפילין דליהוי חייב כפרה כבכל שוגג אלא אנוס הוא ואונס רחמנא פטריה כגמ' שבועות דף י"ז אי שלא בשעת וסתה אנוס הוא ועיין רמב"ם פ"ה משגגות ותוס' ביצה כ"ה ריש ע"ב וביו"ד סי' קפ"ה ס"ד ברמ"א שם ובתשו' נוב"י ת' סי' צ"ו אריכות גדול בדין אונס ע"ש ובאחרונים מה שדברו מזה ומעתה הכא נמי הרי אין לך אונס גדול מזה מאחר שהסופר הוא מוחזק בחזקת כשרות וע"א נאמן באיסורין וכ"ש במה שבידו ועיין תוס' ריש גיטין ובמאירי שם ואפילו קנה מסוחר מוחזק בכשרות שאינו יכול לכתוב תפילין מ"מ הי' נאמן וכמו אשה או מי שאינו יודע לנקר דנאמנים משום דבידם ללמוד ע"ש וממילא אנוס הוא ואנוס רחמנא פטריה משום עונש ואינו צריך תשובה וכפרה.

ונתתי לבי לחקור מהא דקיי"ל הוריות דף ג' ע"א יחיד שעשה בהוראת ב"ד חייב חטאת וכן פסק הרמב"ם ז"ל פי"ג משגגות ה"א ורבים שעשו פטורין ולכאורה אמאי חייב כיון שעשה ע"פ הוראת ב"ד אין לך אונס גדול מזה ומה היה לו לעשות והתורה אמרה ע"פ התורה אשר יורוך ואפילו יאמרו לך על ימין שהוא שמאל תשמע וא"כ למה חשב זה שוגג ולא אונס והלא אנוס הוא ע"פ התורה. ואם נאמר דמפני שבא ע"י הוראת ב"ד לא מקרי אנוס א"כ אמאי רבים שעשו פטורים משום דהם אנוסים ומ"ש. עוד מצינו המיבם את יבמתו בתוך ג' חדשים ונמצאת מעוברת חייב קרבן ואם יבמה אחר ג' חדשים ונמצאת מעוברת פטור מן הקרבן דהרי אנוס הוא ומ"ש הרי כאן וכאן בשוגג נשא אשת אחיו שלא במקום מצוה ואם כאן חשבינן לה לשוגג גם כאן נחשוב ואם לאו גם כאן נקרא אונס.

ובעמדי משתומם בינותי בנוב"י סי' צ"ו הנ"ל שכבר עמד על מדוכה זו ויצא לחדש דיחיד שעשה ע"פ הוראת ב"ד חייב אף שהוא אנוס מ"מ אונס כזה ע"פ טעות ב"ד בא שהב"ד טעו בהוראה לכך מיחשב שגגה ע"ש דבריו הנעימים והא דרבים פטורים ג"כ אינו מטעם אונס אלא משום דהב"ד מביאים הקרבן, ואחר נשיקות עפרות לו לא זכיתי להבין דבריו חדא דהיכן ראינו זה חטא בשוגג והשני חייב להביא קרבן גם כי כמעט כל הפוסקים ס"ל דטעם פטור דרבים משום אונס הוא גם כי הרמב"ם בפי"ג מהש"ג כתב סתם כל שהורו ועשו מיעוט הקהל ע"פ חייב ולא חשוב זה כלל בכלל טעות ולא הוראה אלא בפי"ד נתן טעם בהלכה ג' וז"ל הורו ב"ד שיצא השבת לפי שנכסית החמה ודימו ששקעה ואח"כ זרחה אין זה הוראה אלא טעות וכל שעשה מלאכה חייב וב"ד פטורין וכן אם התירו ב"ד א"א להנשא לפי שהעידו בפניהם שמת בעלה ואח"כ בא בעלה אין זה הוראה אלא טעות וכן כל כיוצא בזה הרי דלא כתב טעם זה אלא היכא דהי' באמת טעות גמור ואין לזה שייכות כלל דין ליחיד מפי"ג ובודאי ישנם כמה הוראות אשר לא באו מי שהטעה אותם או שהטעו עצמם אלא גם טעותים בהלכה שטעו והורו שלא כדין מה שהוא הוראה באמת ולא טעות שנופל בהלכה הנ"ל.

ומה שנלפענ"ד לומר בהתרת ספק זה דיחיד שעשה בהוראת ב"ד חייב כיון שעדיין לא נתפשטה הוראה זו בכל ישראל יש לו לחשוב דלמא אכתי יחזרו מהוראה זו גם כי קיי"ל שאם מי שהוא ידע שב"ד טעו ועשה ע"פ ודאי חייב דזה טעות בהוראה וא"כ הכ"נ יש לו לחשוש ולחקור בתר הדין אבל כל שעשו כבר רוב הקהל ונתפשטה ההוראה בכל ישראל שוב אם עשה יחיד הו"ל אונס ע"פ הוראת ב"ד דכן נוהגים כל ישראל או רובם ואין לו עוד לחשוב בדבר דלמא לא כוונו כהלכה ולכן פטורים מן הקרבן ולא כנוב"י דהפטור ברבים הוא מפני שהב"ד מביאין אלא הפטור הוא משום אונס וכן פי' האחרונים.

וכעין זה מצינו במי שאכל בשר בהמה ולא בדק אחר י"ח טריפות ולאחר שאכל נמצא שהי' טריפה מקרי אונס ופטור מתשובה והטעם כיון דקיי"ל דאין צריך לבדוק אחר י"ח טריפות או מטעם הרשב"א או מטעם הב"י או מטעם הפמ"ג או מכל הטעמים עכ"פ לא צוו חז"ל לבדוק בתר י"ח טריפות והכי נהוג כל העולם וסמך ליה על הרוב אשר אמרה תורה רוב בהמות כשרות הן הו"ל אונס ממש והכ"נ כן הוא לאחר שכבר דשו בה רבים בהלכה זו.

עוד הי' אפשר לומר לפמ"ש הרמב"ן ז"ל פ' שופטים ועוד דהקב"ה לא יניח להכשיל רוב ישראל באיסור תורה ח"ו ומשמרם מן העון ולפ"ז י"ל דיחיד שעשה ע"פ הוראת ב"ד אכתי יש לו לחשוב דלמא שגגה הוא אבל רובם שעשו ודאי לא יניח הקדוש ברוך הוא וא"כ אין עליהם לחשוב כלל שמא שגגה הוא ולכן הוה אונס והא דבאמת מצאו ששגגה הוא לרבים צ"ל דלא אמרה הרמב"ן אלא על הרוב כמובן ועוד יש תרוצים בזה. ועיין רע"א שו"ת סי' ק"ז יסוד חדש דכל שאנו דנין ומחליטין אותה לאיסור אף על פי שכלפי שמיא גליא דהיא אינה א"א מ"מ חייב הבא עליה מיתה ועיין אור שמח פי"א מה' שגגות ה"ו שכתב ג"כ כעין זה לענין טומאה ברה"י שחזקתה טמא אף דלא נכחיש המציאות דאפשר שלא נטמא לפעמים ודו"ק.

נחזור לענינינו עכ"פ אומר אני דבתפילין כיון דלקח מסופר מוחזק בחזקת כשרות אף שהיה יכול לבדוק התפילין בשעת קנייתו מ"מ כיון דרוב העולם אין בודקין התפילין בשעת קנייתן אלא סומכין על הסופר המומחה שכתבן או מוכרן אם הוא בחזקתו ומניחין אותן כך ממילא הכ"נ כן והו"ל אונס גמור לכ"ע בהני תפילין. דומיא די"ח טריפות. ומעתה מיושב נמי המיבם בתוך ג' כיון דרוב העולם ניכר העיבור בתוך ג' וצוו חכמים לבדוק בזה והוא לא עשה כן חייב על שגגתו אבל המיבם אחר ג' אף שבאמת ימצא לפעמים שלא יכרו העיבור אלא לאחר ג' מ"מ כיון דרוב העולם ניכר העיבור ולא צוו חכמים לברר יותר אפילו נמצא אח"כ מעוברת הרי זה אונס ולא שוגג כנלפענ"ד....

תורת האדם שער הגמול

לפיכך מי שבאו עליו יסורין ופשפש בעצמו ולא מצא בידו עבירה וחטא שיש בו ידיעה בתחלה ובסוף, יתלה היסורין בבטולי מצות העשה שאינו מזדרז בהן לעשות אותן כראוי אלא מתעצל בעשייתן ובקיומן, אבל מי שהוא צדיק גמור ואין בידו עבירות ולא בטולי מצות, אין יסוריו אלא יסורין של אהבה, והן כדרך היסורין שפירשנו למעלה ליתן לו שכרו משלם לעוה"ב.

ולמה נקראו יסורין של אהבה, והלא יסורין שפירשנו יסורין של עונשין הן על מיעוט עבירות שעשה, כגון שהן באין על שגגת מעשה ועל העלם דבר, כיצד הרי שאכל חלב בשוגג נקרא חוטא שכן קראתו התורה בכל מקום, ומהו חטאו, שלא נזהר בעצמו ולא היה ירא וחרד על דברי המקום ב"ה שלא יאכל ולא יעשה דבר עד שיבדוק יפה יפה ויתגלה לו הדבר שהוא מותר וראוי לו לפי גזרותיו של הקדוש ברוך הוא, ועל הדרך הזו הוא טעם חטא השגגה בכל התורה, ועוד שכל דבר האסור מלכלך הנפש ומטמא אותה דכתיב ונטמתם בם, לפיכך נקרא השוגג חוטא, אעפ"כ אין השוגג ראוי להענש על שגגתו בגיהנם ובאר שחת, אלא שהוא צריך מירוק מאותו עון ולהתקדש ולהטהר ממנו כדי שיהא ראוי למעלה ההוגנת למעשיו הטובים בעוה"ב, לפיכך חס הקדוש ברוך הוא על עמו ועל חסידיו ונתן להם הקרבנות להתכפר בהן השגגות. וכשאין בית המקדש קיים משלח עליהם יסורין למרק מהן אותן שגגות, ולהתכפר ביסורין כדי להיותן נקיים לעוה"ב, כשם שהקרבנות אהבה וחמלה על ישראל ולקרבן תחת כנפי השכינה, שנאמר עולת תמיד לדורותיכם פתח אהל מועד לפני ה' אשר אועד לכם שמה ונועדתי שמה לבני ישראל ונקדש בכבודי ושכנתי בתוך בני ישראל והייתי להם לאלהים, וידעו כי אני ה' אלהיהם אשר הוצאתי אותם מארץ מצרים לשכני בתוכם, כך יסורין הללו אהבה וחמלה על האדם. אבל מכל מקום אפי' יסורין אלו לכפרה ולמירוק חטא הן באים.